**147/2022.(XII.6.) KOCB számú határozat**

1. A Kulturális, Oktatási és Civil Bizottság az önkormányzati tulajdonban lévő, köznevelési feladatellátás céljára átadott vagyon 2022. évben végzett tulajdonosi ellenőrzésének tapasztalatairól szóló tájékoztatást tudomásul veszi.
2. A Bizottság az Önkormányzat Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdésének 28. pontjában kapott felhatalmazás alapján a vagyonkezelésbe átadott önkormányzati vagyon 2023. évre vonatkozó tulajdonosi ellenőrzésére vonatkozó ütemtervet az előterjesztés melléklete szerinti tartalommal jóváhagyja.
3. A Bizottság felkéri a polgármestert, hogy az ellenőrzések lebonyolításához szükséges 800 e Ft összeget az Önkormányzat 2023. évi Költségvetésében, az Oktatási kiadások tételsoraként tervezze.
4. A Bizottság felkéri a polgármestert, hogy az ellenőrzéssel érintett intézményeket és fenntartóikat a Bizottság döntéséről értesítse, és az ellenőrzések lefolytatása érdekében a szükséges intézkedéseket megtegye.

**Felelős:** Putz Attila, a Kulturális, Oktatási és Civil Bizottság elnöke

Dr.Nemény András polgármester

Dr. László Győző alpolgármester

Dr. Horváth Attila alpolgármester

(Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal /az 1. és 2. pontok vonatkozásában/

az önkormányzat 2023. évi költségvetéséről szóló rendeletének elfogadása /a 3. pont vonatkozásában/

2023. január 15. illetve folyamatos /a 4. pont vonatkozásában/